31996L0021
L 088/5
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
ДИРЕКТИВА 96/21/ЕО НА СЪВЕТА
от 29 март 1996 година
за изменение на Директива 94/54/ЕО на Комисията относно задължителното означаване върху етикета на някои храни на сведения, различни от предвидените в Директива 79/112/ЕИО на Съвета
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаване на Европейската общност,
като взе предвид Директива 79/112/ЕИО на Съвета от 18 декември 1978 г. относно сближаване на законодателствата на държавите-членки във връзка с етикетирането, представянето и рекламирането на храни (1), и по-специално член 4, параграф 2 от нея,
като взе предвид Директива 94/35/ЕО на Европейския парламент и на Съвета от 30 юни 1994 г. за подсладители за употреба в храни, и по-специално член 6 от нея (2),
като взе предвид предложението от Комисията,
като има предвид, че Директива 94/54/ЕО на Комисията от 18 ноември 1994 г., относно задължителното означаване върху етикета на някои храни на сведения, различни от предвидените в Директива 79/112/ЕИО (3) съдържа списък на храни, при които етикетирането трябва да включва едно или повече допълнителни сведения;
като има предвид, че целта на настоящата директива е да допълни посоченото приложение по отношение на храни, съдържащи подсладители;
като има предвид обхвата на действие и последиците от предложеното действие, въведените мерки от Общността с настоящата директива са не само необходими, но и съществени, ако поставените цели бъдат постигнати; като има предвид, че тези цели не могат да бъдат постигнати от държавите-членки, действащи самостоятелно; като има предвид, че освен това Директива 94/35/ЕО вече предвижда достигането на тези цели на общностно равнище;
като има предвид, че за да предоставят на потребителя съответната информация, етикетите на храните, съдържащи подсладители, трябва да съдържат такива сведения;
като има предвид, че освен това следва да бъдат посочени и предупреждения върху етикетите на храните, съдържащи определени категории подсладители;
като има предвид, че в съответствие с процедурата, установена в член 17 от Директива 79/112/ЕИО и член 7 от Директива 94/35/ЕО, проект на настоящата директива беше предоставен на Постоянния комитет по храните; като има предвид, че последният не можа да представи становище; като има предвид, че в съответствие със същата тази процедура Комисията представи предложение пред Съвета относно предприетите мерки,
ПРИЕ НАСТОЯЩАТА ДИРЕКТИВА:
Член 1
Приложението към Директива 94/54/ЕО се допълва, както следва:
Тип или категория на храните
Сведения
„Храни, съдържащи подсладител или подсладители, съгласно Директива 94/35/ЕО (4)
„с подсладител(и)“
Това сведение трябва да се придружава от наименованието, под което продуктът се продава, както е посочено в член 5 от Директива 79/112/ЕИО
Храни, съдържащи както добавена обикновена захар (захароза) или захари (въглехидрати), така и подсладител или подсладители, съгласно Директива 94/35/ЕО
„със захар(и) и подсладител(и)“
Това сведение се придружава от наименованието, под което се продава продуктът, както е посочено в член 5 от Директива 79/112/ЕИО
Храни, съдържащи аспартам
„съдържа източник на фенилаланин“
Храни, съдържащи повече от 10 % добавени многовалентни алкохоли
„прекомерната консумация може да води до разслабително действие“
Член 2
Държавите-членки, когато е необходимо, изменят своите законови, подзаконови и административни разпоредби преди 1 юли 1996 г., така че:
-
да позволят търговията с продукти, които са съобразени с изискванията на настоящата директива, не по-късно от 1 юли 1996 г.;
-
да забранят търговията с продукти, които не са съобразени с настоящата директива, считано от 1 юли 1997 г. Все пак, храни, пуснати на пазара или етикетирани преди тази дата, които не са съобразени с настоящата директива, могат да бъдат продавани до изчерпване на запасите.
Те незабавно информират Комисията за това.
Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.
Член 3
Настоящата директива влиза в сила на двадесетия ден след публикуването ѝ в Официален вестник на Европейските общности.
Член 4
Адресати на настоящата директива са държавите-членки.
Съставено в Брюксел на 29 март 1996 година.